মোজাম্মেল হক (চুয়াডাঙ্গার রাজনীতিবিদ)

মোজাম্মেল হক (১৯২৮–৪ সেপ্টেম্বর ২০১৭) বাংলাদেশ জাতীয়তাবাদী দলের রাজনীতিবিদ, শিল্পপতি ও চুয়াডাঙ্গা-২ আসনের সাবেক সাংসদ। তিনি ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।

 জন্ম ও প্রাথমিক জীবন 
মোজাম্মেল হক ১৯২৮ সালে চুয়াডাঙ্গা জেলায় জন্মগ্রহণ করেন।

 রাজনৈতিক ও কর্মজীবন 
মোজাম্মেল হক বঙ্গজ তাল্লু গ্রুপের প্রতিষ্ঠাতা চেয়ারম্যান। তিনি চুয়াডাঙ্গা জেলা বিএনপির সাবেক সভাপতি। তিনি বাংলাদেশ জাতীয়তাবাদী দলের প্রার্থী হিসেবে চুয়াডাঙ্গা-২ (দামুরহুদা, জীবননগর-সদর) আসন থেকে ফেব্রুয়ারি ১৯৯৬ সালের ষষ্ঠ, জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। অষ্টম জাতীয় সংসদে তিনি মৎস্য ও পশু সম্পদ মন্ত্রণালয় সংক্রান্ত স্থায়ী কমিটির সভাপতি ছিলেন। ১৯৯১ সালের পঞ্চম জাতীয় সংসদ নির্বাচনে তিনি পরাজিত হয়েছিলেন। এছাড়াও তিনি চুয়াডাঙ্গা জেলা শিল্প ও বণিক সমিতির প্রতিষ্ঠাতা সভাপতি এবং রেডিও টুডের চেয়ারম্যান ছিলেন।

 মৃত্যু 
মোজাম্মেল হক ৪ সেপ্টেম্বর ২০১৭ ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেছেন।

 তথ্যসূত্র 

বিষয়শ্রেণী:১৯২৮-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:চুয়াডাঙ্গা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশী শিল্পপতি
বিষয়শ্রেণী:বাংলাদেশী ব্যবসায়ী